คือปกติทานของแอนนา28เม็ด แล้วอยากเปลี่ยนเป็นเมแซิลอน28เม็ดได้ไหมค่ะ ต้องทานตอนไหน
สวัสดีค่ะ หากต้องการเปลี่ยนยี่ห้อยาคุมกำเนิด แนะนำควรทานยายี่ห้อเดิมให้หมดแผงก่อน คือให้ครบ 28 เม็ด แล้วจึงเปลี่ยนมาทานยี่ห้ออื่นค่ะ เนื่องจากยาคุมกำเนิดยี่ห้อ เมอซิลอน (mercilon) มีปริมาณฮอร์โมนที่ต่ำกว่ายี่ห้อแอนนา (Anna) หากเปลี่ยนในระหว่างที่ยังทานยาเดิมไม่หมด อาจเกิดผลข้างเคียงคืออาการเลือดออกกะปริดกะปรอยได้อย่างไรก็ตาม หากทานยายี่ห้อแอนนา แล้วเกิดผลข้างเคียงมาก เช่น คลื่นไส้ อาเจียน เวียนหัว ปวดหัว ก็อาจเปลี่ยนมากินยี่ห้อเมอซิลอนดังที่ต้องการเลยก็ได้ เพียงแต่อาจเกิดผลข้างเคียงคืออาการเลือดออกกะปริดกะปรอยได้ดังกล่าวไปค่ะ